
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 24. oktobra noteikumos Nr. 613 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai" atklātu projektu iesniegumu konkursu veidā 2023.–2027. gada plānošanas periodam"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2023. gada 24. oktobra noteikumos Nr. 613 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai" atklātu projektu iesniegumu konkursu veidā 2023.–2027. gada plānošanas periodam"" (turpmāk – noteikumu projekts) sagatavots, lai precizētu atbalsta saņemšanas nosacījumus.
Lauksaimniecības un lauku attīstības likuma 5. panta ceturtā daļa.
1.2. Mērķis
Mērķa apraksts
Noteikumu projekta mērķis ir uzlabot Eiropas Inovāciju partnerības darba grupu projektu kvalitāti un praktisko ietekmi, nosakot skaidrākas un stingrākas prasības projekta gala rezultātam, tā ieviešanai un tehnoloģiskās gatavības līmeņa paaugstināšanai. Ar grozījumiem paredzēts nodrošināt, ka publiskais finansējums tiek ieguldīts praktiski pielietojamos, komerciāli izmantojamos un nozares vajadzībām atbilstošos risinājumos, kā arī stiprināt projektu pārvaldību, partneru atbildību, dubultā finansējuma riska novēršanu un pētniecības organizāciju kapacitāti.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai īstenotu spēkā esošajos Ministru kabineta 24. oktobra noteikumos Nr. 613 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai" atklātu projektu iesniegumu konkursu veidā 2023.–2027. gada plānošanas periodam" (turpmāk – noteikumi Nr. 613) noteikto, Lauku atbalsta dienestā (turpmāk – LAD) ir notikušas vairākas projektu iesniegumu pieņemšanas kārtas.
Problēmas un risinājumi
Problēmas apraksts
Pēc projektu iesniegumu pieņemšanas kārtām Zemkopības ministrija sadarbībā ar Lauku atbalsta dienestu ir secinājusi, ka nepieciešami grozījumi noteikumos Nr. 613. Daudzi Eiropas Inovāciju partnerības (turpmāk – EIP) darba grupu projekti beidzas ar teorētiskiem vai nepietiekami testētiem risinājumiem, kurus nav iespējams ieviest uzņēmumu vai nozares praksē, tādējādi mazinot publiskā finansējuma atdevi un inovāciju ietekmi. Lai nodrošinātu praktiski izmantojamus un komerciāli pielietojamus risinājumus, grozījumos precizētas prasības par gala rezultātu, tā ieviešanu un tehnoloģiskās gatavības līmeņa paaugstināšanu.
Risinājuma apraksts
Noteikumu projekta 1. punktā precizēta konsultanta definīcija, nosakot, ka konsultants var būt arī fiziska persona – saimnieciskās darbības veicējs. Trīs gadu pieredzi konsultāciju sniegšanā var pierādīt ar "Lursoft" reģistrācijas datiem, norādot atbilstošo NACE kodu. Papildus noteikts, kā apliecināt konsultanta darbību, t. i., ar saimnieciskās darbības reģistrāciju un dokumentiem, kas apliecina konsultāciju pakalpojumu sniegšanu. 

Noteikumu projekta 2. un 3. punkts ir jauni punkti, un tie ieviesti, lai novērstu situācijas, kad EIP projekti beidzas ar teorētiskiem, nepietiekami pārbaudītiem vai praksē neieviešamiem risinājumiem. Līdz šim daļa projektu neradīja praktisku ieguvumu nozarei, tādējādi samazinot publiskā finansējuma efektivitāti.
Noteikumu projekta 2. punktā noteikts, ka projekta gala rezultātam obligāti jābūt praktiski pielietojamam un komerciāli izmantojamam risinājumam, kas sasniedz pietiekamu tehnoloģiskās gatavības līmeni.
Noteikumu projekta 3. punkts paredz, ka darba grupai jānodrošina rezultāta ieviešana praksē vai jāiesniedz skaidrs ieviešanas plāns ar termiņiem, atbildīgajiem partneriem un paredzēto pielietojumu.
Šie precizējumi nodrošina to, ka finansējums tiek ieguldīts risinājumos, kuri sniedz reālu izmērāmu pienesumu uzņēmumiem un nozarei. Līdz ar jaunajām prasībām vairs nebūs iespējams iesniegt projektus, kuru rezultāts ir tikai vadlīnijas, metodikas vai citi teorētiski materiāli, ja tie nenodrošina praktisku, izmantošanai gatavu risinājumu.

Noteikumu projekta 4. punktā svītrota atsauce par to, ka atbalstu nepiešķir intelektuālā īpašuma tiesību projektiem. Saskaņā ar Eiropas Komisijas skaidrojumu intervencē drīkst atbalstīt intelektuālā īpašuma radīšanu un nostiprināšanu, ja tas ir tieši saistīts ar projekta praktiski izmantojamu gala rezultātu. Tādējādi projektos būs iespējams pieteikt intelektuālā īpašuma izveidi vai aizsardzību, ja tas ir vajadzīgs risinājuma komercializācijai un ieviešanai praksē.

Noteikumu projekta 5. punktā svītrota atsauce par to, ka no projekta radītajiem digitālajiem risinājumiem nevar gūt peļņu. Projekta īstenošanas laikā radītā digitālā risinājuma pamatfunkcionalitātei projekta laikā jābūt pieejamai bez maksas, savukārt pēc projekta beigām risinājuma uzturēšana, attīstīšana vai papildu funkcionalitāte var tikt sniegta kā maksas pakalpojums.

Noteikumu projekta 6. punktā precizēts noteikumu Nr. 613 11. punkts, lai vienkāršotu un padarītu skaidrāku prasību par dubultā finansējuma riska novēršanu, nosakot, ka projekta iesniegumā ir jānorāda visi citi īstenotie vai plānotie projekti un jāskaidro, kā tiek novērsts risks, ka par vienām un tām pašām darbībām netiek saņemts finansējums no vairākiem avotiem. Noteikumu Nr. 613 11.1., 11.2. un 11.3. apakšpunkts svītroti, jo tie bija pārāk detalizēti, radīja lieku administratīvo slogu un dublēja ES definīcijas par pētniecības un inovāciju aktivitātēm.

Noteikumu projekta 7. punktā palielināts slieksnis līdz 10 000 eiro, līdz kuram iepirkuma dokumentācija nav jāiesniedz Lauku atbalsta dienestā saskaņošanai.

Noteikumu projekta 8. punktā svītrots noteikumu Nr. 613 18. punkts, jo tas pārklājas ar noteikumu Nr. 613 11. punktu.

Noteikumu projekta 9. un 10. punktā precizēti nosacījumi par to, kas uzskatāma par darba grupu, kā arī noteikts, ka darba grupā jāiesaistās dalībniekiem no dažādām jomām, kas minētas noteikumi Nr. 613 22. punktā. Ar noteikumu projekta 10. punktu ieviests papildu nosacījums nozares projektiem, t. i., sadarbībā obligāti jāiesaistās vismaz trim lauksaimniekiem vai mežsaimniekiem. Šāds precizējums nepieciešams, lai nodrošinātu pietiekamu praktiskās nozares pārstāvniecību un to, ka izstrādātā risinājuma pamatā ir reālās nozares vajadzībās un tam ir potenciāls plašākai ieviešanai nozares mērogā.

Noteikumu projekta 11. punktā svītrots noteikumu Nr. 613 23.4. apakšpunkts, jo tā saturs vairs netiek regulēts šajā nodaļā. Minētais apakšpunkts pārnests uz sadarbības līguma nodaļu, konkrēti uz noteikuma projekta 12. punktu (noteikumu Nr. 613 26.4. apakšpunkta) jauno redakciju, kurā tas funkcionāli labāk iederas un tiek piemērots tieši līguma slēgšanas un sadarbības organizēšanas procesā.

Noteikumu projekta 13., 14. un 15. punktā ieviestie precizējumi paredz, ka projektiem jābūt praktiski orientētiem un pamatotam ar reālajām nozares vajadzībām. Tāpēc
a) noteikumu Nr. 613 27.1.2.5. apakšpunktā noteikts, ka jānorāda sākotnējais TRL līmenis un jāapraksta, kā tas tiks paaugstināts projekta laikā;
b) noteikumu Nr. 613 27.1.2.6. apakšpunktā ietverta prasība norādīt, kur tieši projekta rezultāti tiks ieviesti praksē (konkrēti uzņēmumi, saimniecības vai nozares segmenti) un kāda būs sagaidāmā ietekme;
c) noteikumu Nr. 613 27.1.2.12. apakšpunktā noteikts, ka papildus tirgus izpētei un ekonomiskajai analīzei ir jāsniedz nozares vajadzību pamatojums, lai pamatotu risinājuma nepieciešamību.
Šie precizējumi nodrošina to, ka atbalsts tiek piešķirts projektiem ar skaidru attīstības ceļu, izmērāmiem rezultātiem un reālu ieviešanas potenciālu.

Noteikumu projekta 16. punktā jaunā redakcijā izteikts noteikumu Nr. 613 33. punkts, nosakot plašāku noraidīšanas pamatu: projekts tiek noraidīts arī tad, ja ieguldījums nav samērīgs ar mērķiem vai mērķi neatbilst plānotajām izmaksām, papildus saglabājot nosacījumu par minimālo ekspertu punktu slieksni. Tas nodrošina stingrāku un labāk pamatotu projektu kvalitātes izvērtēšanu.

Noteikumu projekta 17. punktā precizēts noteikumu Nr. 613 39. punkts, svītrojot atsauci uz 38. punktā minēto kopsavilkumu. Eiropas Inovāciju partnerības tīkla Sekretariāts ir izstrādājis un ieviesis savu vienotu informācijas iesniegšanas formu, kurā noteikts, kādā struktūrā un apjomā darba grupām jāsniedz informācija par projekta īstenošanas gaitu, tāpēc noteikumos nav jādod atkārtota atsauce uz 38. punktā minēto kopsavilkumu.

Noteikumu projekta 18. punktā precizēts noteikumu Nr. 613 40. punkts. Ieviesta prasība sagatavot projekta noslēguma pārskatu, lai nodrošinātu vienotu un pilnīgu informācijas apkopojumu par projekta īstenošanu un rezultātiem. Pārskatā iekļaujama 38. punktā prasītā informācija, kā arī projekta darbību, sasniegto mērķu, risināto problēmu, ieguvumu galalietotājiem, praktisko rezultātu un secinājumu apraksts. 

Noteikumu projekta 19. punktā ietverts jauns punkts, lai noteiktu, ka vadošajam partnerim ir jānodrošina viena kontaktpersona visam projekta īstenošanas un uzraudzības periodam, kā arī visam 2023.–2027. gada plānošanas periodam. Kontaktpersona ir atbildīga par saziņu ar Lauku atbalsta dienestu un Eiropas Inovāciju partnerības tīkla Sekretariātu, kā arī par informācijas sniegšanu par projekta īstenošanu un rezultātu publiskošanu.
Šis precizējums ieviests, lai nodrošinātu vienotu, nepārtrauktu un efektīvu komunikāciju, kā arī skaidru atbildību par projekta informācijas apriti un publicitāti.

Noteikumu projekta 20. punktā tiek precizēts noteikumu Nr. 613 45. punkts, nosakot, ka līdzās vispārējai 40 % atbalsta intensitātei produktīvām investīcijām tiek ieviests jauns nosacījums pētniecības organizācijām. Ja pētniecības organizācijas projektā iegādājas materiāltehnisko bāzi (iekārtas, instrumentus, aprīkojumu, laboratorijas tehniku), tām tiek piemērota 90 % atbalsta intensitāte. Šis papildinājums ieviests, lai veicinātu pētniecības kapacitātes stiprināšanu un nodrošinātu inovāciju projektiem nepieciešamo tehnisko infrastruktūru.

Noteikumu projekta 21. punktā noteikts precīzāks un stingrāks regulējums, nosakot, ka pēdējā maksājuma summa ir vismaz 10 procentu no attiecināmajām izmaksām un tā tiek izmaksāta tikai pēc pilnīgas ieguldījumu īstenošanas un rezultātu publiskošanas. Šis precizējums ieviests, lai nodrošinātu lielāku projekta rezultātu izsekojamību, atbildību un praktisku ieviešanu, pirms tiek izmaksāta pēdējā atbalsta daļa.

Noteikumu projekta 22. punktā svītrots noteikumu Nr. 613 53.1.8. apakšpunkta nosacījums par  informācijas tehnoloģiju ārējo pakalpojumu izmaksu 50  procentu apmērā. Atsevišķa augstāka robeža IT pakalpojumiem radīja nevajadzīgu izņēmumu un neatbilda vienotai izmaksu kontroles pieejai. Pēc normas svītrošanas būs konsekvents un vienlīdzīgs attiecināmo izmaksu regulējums visiem ārējiem pakalpojumiem.

Noteikumu projekta 23. punktā iekļauts jauns punkts, kas nosaka papildu prasības projektiem ar informācijas tehnoloģiju risinājumiem. Atbalsta saņēmējam uzraudzības periodā jānodrošina, lai IT risinājums ir pieejams un izmantojams atbilstoši projekta mērķim. Tāpat Lauku atbalsta dienests divus gadus pēc projekta pabeigšanas īstenos ar projektu saistīto datubāzu un iesniegtās informācijas uzraudzību.
Šis precizējums ieviests, lai nodrošinātu to, ka IT risinājumi ir funkcionāli, uzturēti un praktiski izmantojami arī pēc projekta īstenošanas.

Noteikumu projekta 24. un 25. punktā precizēti nosacījumi starpvalstu sadarbības projektiem, nosakot, ka starpvalstu projekti ir tikai nozares mēroga projekti, kuros piedalās vismaz divu dalībvalstu darba grupas, kopīgi īstenojot projekta mērķus un darbības. Tāpat noteikts, ka starpvalstu sadarbības projekti tiek vērtēti kā nacionālās nozīmes projekti un uz tiem pilnībā attiecas visi noteikumu nosacījumi, kas piemērojami nacionālās nozīmes projektiem.
Par starpvalstu sadarbības projektu uzskatāms tikai tāds projekts, kurā piedalās vismaz divu dalībvalstu darba grupas, kopīgi īstenojot mērķus un aktivitātes un sniedzot savstarpēji papildinošu ieguldījumu. Šis nosacījums ieviests, lai nodrošinātu, ka starpvalstu sadarbība ir saturiska un ka projekta rezultāti ir praktiski izmantojami visiem iesaistītajiem partneriem.

Par noteikumu Nr. 613 19. punkta redakciju "aprēķinot 70 procentu partneru izmaiņas, kopējā partneru skaitā ieskaitāmas arī pētniecības organizācijas" jāpaskaidro, ka, vērtējot partneru atkārtotību, pētniecības organizācijas tiek uzskatītas nevis par atkārtotiem partneriem, bet gan par jauniem partneriem, jo to iesaiste projektos ir rotējoša un bieži vien mainīga.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
lauksaimnieki un mežsaimnieki
konsultanti
pētnieki
citas inovācijās ieinteresētās personas, kas iesaistās EIP darba grupās
Ietekmes apraksts
Grozījumi precizē prasības darba grupu sastāvam (noteikumu Nr.613 23. punkts), kas fiziskajām personām nosaka skaidrākus kritērijus dalībai projektos.

Grozījumi paredz papildu pienākumus attiecībā uz projekta rezultātu publiskošanu un pieejamību (noteikumu Nr.613 40. un 41.1 punkts), kas attiecas arī uz fiziskajām personām kā projekta īstenotājiem.
Juridiskās personas
visi uzņēmumi
nevalstiskās organizācijas vai kooperatīvi
pētniecības organizācijas
lauksaimnieki un mežsaimnieki
Ietekmes apraksts
Grozījumi precizē prasības darba grupu sastāvam  (noteikumu Nr.613 22. un 23. punkts), kas juridiskajām personām nosaka skaidrākus pienākumus un atbildību.
Juridiskajām personām tiek noteikti papildu pienākumi attiecībā uz TRL sākuma līmeņa norādīšanu un attīstības pamatojumu (noteikumu Nr.613 27.1.2.5.1 punkts).
Precizēti pienākumi par projekta rezultātu publiskošanu, beigu pārskata sagatavošanu un informācijas pieejamību (noteikumu Nr.613 39., 40., 41.1 punkts).
Grozījumi paredz procesu izmaiņas, piemēram:
- iepirkumu dokumentācijas iesniegšanas kārtības precizēšanu (noteikumu Nr.613 14. punkts),
- nosacījumus par pēdējā maksājuma saņemšanu un ieviešanas plāna iesniegšanu (noteikumu Nr.613 51. punkts),
- IT risinājumu uzraudzības periodu (61.1 punkts).
Pētniecības organizācijām tiek noteikti intensitātes precizējumi produktīvajām investīcijām (noteikumu Nr.613 45. punkts).
Grozījumi nosaka skaidrākus nosacījumus starpvalstu sadarbības projektiem (65.un 66. punkts), kas ietekmē juridisko personu iespējas un pienākumus šādos projektos.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	visi uzņēmumi
	palielinās
Vērtības nozīme:
	12,12
Jaunākais pieejamais CSP rādītājs - 12,12 EUR (CSP 2025. gada 3. ceturksnis)
	8,00
Pamatots pieņēmums TRL informācijas sagatavošanai (sākotnējais TRL, plānotā attīstība, darbības TRL paaugstināšanai).
	20
Vidēji gadā tiek iesniegti ~20 EIP darba grupu projekti.
	1,0
TRL informācija tiek sniegta vienreiz- projekta iesnieguma sagatavošanā.
	1 939,20
	Aprēķins veikts par noteikumu projektu 13.punktu. Administratīvo izmaksu aprēķinā izmantota jaunākā CSP vidējā stundas likme (12,12 EUR). 
Laika patēriņš atspoguļo darbu apjomu, kas nepieciešams TRL informācijas sagatavošanai vienai EIP darba grupai. 3 stundas ir pamatots pieņēmums, jo tas ietver:
– TRL prasību un metodikas iepazīšanos;
– sākotnējā TRL noteikšanu un esošās situācijas izvērtēšanu;
– plānoto darbību formulēšanu TRL paaugstināšanai, saskaņojot ar sadarbības partneriem;
– informācijas sagatavošanu un ievadi projekta iesniegumā.
Subjektu skaits atspoguļo to juridisko personu skaitu, kuriem gada laikā jāsniedz TRL informācija. Par subjektu tiek uzskatīts projekta iesniedzējs – juridiska persona (EIP darba grupa). Lai gan darba grupā piedalās dažādi partneri, pienākums attiecas tikai uz projekta iesniedzēju. Vidējais 20 projektu rādītājs balstīts uz iepriekšējo gadu statistiku par iesniegtajiem EIP darba grupu projektiem, tādēļ aprēķinā izmantots n = 20 kā reprezentatīvs gada vidējais apjoms.

	nevalstiskās organizācijas vai kooperatīvi
	neietekmē
	

	

	

	

	
	

	pētniecības organizācijas
	neietekmē
	

	

	

	

	
	

	lauksaimnieki un mežsaimnieki
	neietekmē
	

	

	

	

	
	

	Kopā
	1 939,20
	


2.4. Administratīvā sloga novērtējums fiziskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Laika patēriņš uz vienību - stundās
	Subjektu skaits
	Cik bieži - reizes gadā
	Patērētais laiks - stundās
	Aprēķinu skaidrojums

	studenti
	neietekmē
	

	

	

	
	

	lauksaimnieki un mežsaimnieki
	neietekmē
	

	

	

	
	

	konsultanti
	neietekmē
	

	

	

	
	

	pētnieki
	neietekmē
	

	

	

	
	

	citas inovācijās ieinteresētās personas, kas iesaistās EIP darba grupās
	neietekmē
	

	

	

	
	

	Kopā
	0,00
	


	Sabiedrības grupa
	Palielinās/samazinās
	Stundas samaksas likme - euro
	Subjektu skaits
	Cik bieži - reizes gadā
	Izlietotie naudas līdzekļi - euro
	Aprēķinu skaidrojums

	studenti
	neietekmē
	

	

	

	
	

	lauksaimnieki un mežsaimnieki
	neietekmē
	

	

	

	
	

	konsultanti
	neietekmē
	

	

	

	
	

	pētnieki
	neietekmē
	

	

	

	
	

	citas inovācijās ieinteresētās personas, kas iesaistās EIP darba grupās
	neietekmē
	

	

	

	
	

	Kopā
	0,00
	


2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta iekļauto grozījumu izpilde par jaunu nosacījumu atbalsta intensitātei līdz 90% apmērā pētniecības organizācijām, iegādājoties materiāltehnisko bāzi, tiks nodrošināta Latvijas Kopējās lauksaimniecības politikas stratēģiskā plāna 2023.–2027. gadam intervencei "Atbalsts Eiropas Inovāciju partnerības darba grupu projektu īstenošanai" pieejamā finansējuma ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Biedrība "Lauksaimniecības organizāciju sadarbības padome", Biedrība "Latvijas Holšteinas šķirnes lopu audzētāju asociācija"
Cits
Latvijas Lauku konsultāciju un izglītības centrs, Dārzkopības institūts
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
https://tapportals.mk.gov.lv/public_participation/63697185-dfc1-49b2-bdb9-db1051b3d253
6.3. Sabiedrības līdzdalības rezultāti
Publiskās apspriešanas laikā tika saņemti iebildumi no trim iesniedzējiem — Dārzkopības institūta un LOSP, Latvijas Holšteinas šķirnes lopu audzētāju asociācijas un SIA "Latvijas Lauku konsultāciju un izglītības centrs". Iebildumi galvenokārt skar četras tēmas: konsultanta definīcijas tvērumu, projekta gala rezultāta prasības (īpaši komercializācijas nosacījumu), atbalsta intensitātes un maksimālo summu apmēru, kā arī tehniskus jautājumus par TRL piemērošanu, personāla atalgojuma likmēm un izmaksu sadalījumu pa darbībām. Vairāki iesniedzēji norāda, ka daļa inovāciju lauksaimniecībā pēc būtības nav komercializējamas, taču sniedz nozīmīgu praktisku ieguldījumu, un tādēļ nedrīkstētu tikt izslēgtas no atbalsta instrumenta. Tāpat tika akcentētas problēmas saistībā ar daudzgadīgo stādījumu projektu novērtēšanu un pētniecības organizāciju nepietiekamo motivāciju iesaistīties saimniecību līmeņa projektos.
Zemkopības ministrija, izvērtējot iebildumus, akceptēja priekšlikumu precizēt projekta gala rezultāta definīciju, paredzot, ka rezultāts var būt arī nekomerciāls, ja tas ir praktiski ieviešams un ekonomiski pamatots, kā arī nolēma svītrot kritēriju par pilnu ražošanas ciklu, tādējādi novēršot daudzgadīgo stādījumu projektu nepamatotu diskvalifikāciju. Pārējos iebildumus ministrija neatbalstīja, norādot, ka atbalsta intensitātes un maksimālās summas ir noteiktas KLP Stratēģiskā plāna budžeta ietvarā un to maiņa šobrīd nav iespējama, savukārt jautājumi par TRL piemērošanu, konsultanta definīciju un atalgojuma likmēm risināmi LAD individuālā projektu vērtēšanas procesā, nevis MK noteikumu līmenī.


Saņemtie iebildumi un priekšlikumi ir apkopoti un izvērtēti (sk. papildu dokumentus).  
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
Lauku atbalsta dienests
sabiedrība ar ierobežotu atbildību "Latvijas Lauku konsultāciju un izglītības centrs"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

